เกษตรกรชาวสวนลองกอง เร่งเก็บผลผลิตขาย ถึงแม้ว่าราคาจะถูกเหลือเพียง 10 บาทกิโลกรัม ดีกว่าเน่าคาต้น
นายสมชาย น้ำเย็น เกษตรกรชาวสวนลองกอง ตำบลตะเคียนทอง อำเภอเขาคิชฌกูฏ  จังหวัดจันทบุรี กล่าวว่า วันนี้ ได้ให้ผู้รับเหมาเก็บลองกอง มาทำการเก็บลองกองในสวนของตนเอง โดยราคาเหมากิโลกรัม 10 บาท ถึงแม้ว่าราคาจะถูกแต่ก็ยังดีกว่าปล่อยให้เน่าคาต้นนายสมชาย ยอมรับว่า ปีนี้ราคาลองกองตกต่ำอย่างมาก ส่วนหนึ่งมาจากสถานการณ์การแพร่ระบาดของไวรัสโควิด -19 ด้วย ทำให้ขาดแคลนแรงงานและไม่สามารถส่งออกได้ตามปกติอย่างไรก็ตาม หลังเก็บเกี่ยวลองกองหมดแล้ว มีเกษตรกรจำนวนไม่น้อย ที่โค่นต้นลองกองทิ้ง เนื่องจากราคาลองกองตกต่ำและหันไปปลูกทุเรียนแทน เนื่องจากมีราคาที่สูงกว่า ถึงแม้ว่าจะให้ผลผลิตครั้งแรกในอีก 4-5 ปีข้างหน้าก็ตาม